Ezt a honlapot az "Eurakvilo" Gyermekonkológia és Gyermekhospice Közhasznú Alapítványnál (7624 Pécs, Szent István tér 17., nyilv. szám: 02-01-0001732., a továbbiakban: Alapítvány) működteti.

Kérjük, az alábbiakat figyelmesen olvassa el, mert az Alapítványi honlap, vagy annak bármely és valamennyi oldalának (a továbbiakban: Honlap) megnyitásával, illetve a Honlapon feltüntetett e-mail címének elérésével az alábbiakban felsorolt és ismertetett feltételekhez hozzájárul, azokat elfogadja és magára nézve kötelezőnek ismeri el.

**I. A honlapok használata**

I/1. A honlapok tartalmának ingyenes vagy díjköteles szolgáltatásként történő bármilyen további felhasználása csak az Alapítvány előzetes, írásos (beleértve ebbe az e-mailt, mint írásos formát) engedélyével és csakis a forrás pontos megjelölésével történhet. A honlapon megjelenő nevek, kifejezések, logók, képek, grafikák, elgondolások, adatok és információk védjegyoltalom, illetve szerzői jogi védelem alatt állnak, melyek jogosulatlan felhasználása jogszabályba ütközik.

I/2. Az Alapítvány nem vállal felelősségét azokért a károkért, amelyek a honlapokkal kapcsolatban, azok használatából, használatra képtelen állapotából, nem megfelelő működéséből, meghibásodásából, vonal- vagy rendszerhibából, általuk hordozott vírusból, vagy az adatok bárki által történő illetéktelen megváltoztatása következtében keletkeztek.

I/3. A honlapok adat- és hírtartalmának pontosságáért és valódiságáért az Alapítvány az előállítás során minden tőle elvárhatót elkövet, a felhasznált hírforrásokat a lehető legnagyobb körültekintéssel választja ki, ennek ellenére sem az adatok, sem a hírek, információk tartalmának pontosságával, módosulásával és valódiságával kapcsolatban semmilyen felelősséget nem vállal.

I/4. A honlapok szolgáltatásának meghibásodásából, kimaradásából eredő esetleges károkért az Alapítvány nem felel.

I/5. A honlapok anyagai tájékoztató és ismeretterjesztő jellegűek, így nem adhatnak választ minden olyan kérdésre, amely egy adott betegséggel vagy más témával kapcsolatban felmerülhet, és főképp nem pótolhatják az orvosokkal, gyógyszerészekkel vagy más egészségügyi szakemberekkel való személyes találkozást, beszélgetést és gondos kivizsgálást. Ezzel kapcsolatban az Alapítvány kártérítési felelősséget nem vállal.

## II. Sütik (cookie-k)

II/1. A honlap a felhasználókról és a regisztrálókról semmilyen, általuk meg nem adott adatot nem gyűjt, ugyanakkor a felhasználó és a regisztráló jelen szabályzatban is kifejezetten elfogadja, hogy a felhasználók, illetve a regisztrálók igényeinek jobb kiszolgálása érdekében a felhasználó, illetve regisztráló számítógépén kis adatcsomagot, ún. süti(ke)t (cookie) helyezhet el. Ezek:

* Az anonim látogatóazonosító (cookie, süti) egy olyan egyedi azonosításra, illetve profilinformációk tárolására alkalmas jelsorozat, melyet a szerver a weboldal látogatója számítógépén helyez el. Az ilyen jelsorozat önmagában semmilyen módon nem képes a weboldal látogatóját azonosítani, csak a látogató gépének felismerésére alkalmas. A sütiket a felhasználó, illetve regisztráló törölheti saját számítógépéről, illetve beállíthatja böngészőjét, hogy a sütik alkalmazását tiltsa.
* A honlap ezen kívül ún. rövid időtartamú sütiket és hosszú időtartamú sütiket használ. A rövid időtartamú sütik mindössze ideiglenesek és addig tárolnak információkat, ameddig az felhasználó/regisztráló használja a weboldalt, azt követően törlődnek. A hosszú időtartamú sütik hosszabb ideig vagy tényleges manuális törlésig tárolnak információkat. A sütik tárolási ideje a felhasználó által használt internetböngésző beállításaitól is függ.
* A honlap funkcionalitásuk alapján megkülönböztetve használ statisztikai célokra konverziós sütiket (melyek lehetővé teszik az eredményesség elemzését), követő sütiket (melyek a konverziós sütikkel együtt pontosabb statisztikai elemzést tesznek lehetővé), emellett vásárlási szokásokat követő sütiket (amelyek alapján a felhasználó/regisztráló személyre szabott tartalmakat és hirdetéseket kap), analitikus sütiket (amelyek a felhasználó/regisztráló weboldal használati szokásait követik), valamint nélkülözhetetlen sütiket (amelyek alapfunkciókkal (pl. keresés) kapcsolatban szolgáltatnak adatot).

**III. A személyes és különleges adatok védelme**

III/1. A honlapok használata során személyes és különleges (egészségügyi adatok, illetve fiatalkorúak adatai) adatok is érintettek. Ezek védelme érdekében az Alapítvány az adatvédelemre és üzenetküldésre vonatkozó irányelveket dolgozott ki (a továbbiakban: Irányelvek), melyek leírják azon szolgáltatások igénybe vételének feltételeit, amelyeket az Alapítvány nyújt a programjait igénybe vevő résztvevőknek (a továbbiakban: Résztvevő). A honlap használatával az Résztvevő elfogadja a következő Irányelveket:

III/2. Jelen Irányelvek az Résztvevő és az Alapítvány között létrejött szerződéses kapcsolat (a továbbiakban: Szerződés) szerves részét képezik, és azzal együtt értelmezendők.

III/3. Az Alapítvány a személyes adatok kezelését jogszerűen és tisztességesen, valamint az érintett számára átlátható módon végzi. Az adatok gyűjtése csak meghatározott, egyértelmű és jogszerű célból történik, és azokat nem kezelik a célokkal össze nem egyeztethető módon.

III/4. Az adatkezelés céljai szempontjából megfelelő és releváns, valamint a szükségesre korlátozódik. A kezelt adatok pontosak és szükség esetén naprakészek; az Alapítvány minden észszerű intézkedést megtesz annak érdekében, hogy az adatkezelés céljai szempontjából pontatlan személyes adatokat haladéktalanul törölje vagy helyesbítse.

III/5. Az adatok tárolása olyan formában történik, amely az érintettek azonosítását csak a személyes adatok kezelése céljainak eléréséhez szükséges ideig teszi lehetővé; a személyes adatok ennél hosszabb ideig történő tárolására csak akkor kerülhet sor, amennyiben a személyes adatok kezelésére tudományos kutatási célból vagy statisztikai célból kerül sor.

III/6. Az Alapítvány az adatok kezelését oly módon végzi, hogy megfelelő technikai vagy szervezési intézkedések alkalmazásával biztosítva legyen a személyes adatok megfelelő biztonsága, az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szembeni védelmet is ideértve.

III/7. A személyes adatok kezelése a szolgáltatás igénybe vételének lehetőségét biztosítja a jelentkező személyek azonosítása és értesítése vonatkozásában, az adatkezelés jogalapja ebben az esetben az adatok önkéntes rendelkezésre bocsátása.

III/8. A személyes adatok tárolásának időtartama 5 év.

III/9. A Résztvevő kérelmezheti az Alapítványtól a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen. A Résztvevő az adatkezeléshez történt hozzájárulását bármely időpontban visszavonhatja, amely nem érinti a visszavonás előtt a hozzájárulás alapján végrehajtott adatkezelés jogszerűségét. A Résztvevőnek joga van a felügyeleti hatósághoz panasz benyújtani.

III/10. Az Alapítvány tájékoztatja a Résztvevőt, hogy a honlapon kapott szolgáltatások igénybe vételének feltétele a személyes adatok megadása, önkéntes alapon. Ennek elmaradása esetén az adott programban nem vehet részt.

III/11. A Résztvevő jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az Alapítvány pedig köteles arra, hogy a Résztvevőre vonatkozó személyes adatokat indokolatlan késedelem nélkül törölje, ha az alábbi indokok valamelyike fennáll:

* a személyes adatokra már nincs szükség abból a célból, amelyből azokat gyűjtötték vagy más módon kezelték; vagy
* a Résztvevő visszavonja az adatkezelés alapját képező hozzájárulását, és az adatkezelésnek nincs más jogalapja; vagy
* a Résztvevő tiltakozik az adatkezelés ellen vagy a személyes adatokat jogellenesen kezelték; vagy
* a személyes adatokat az Alapítványra alkalmazandó uniós vagy tagállami jogban előírt jogi kötelezettség teljesítéséhez törölni kell.

III/12. Az Alapítvány a személyes adatkérés esetén a vonatkozó hatályos jogszabályok betartásával jár el, minden esetben pontosan megadja az adatkérés célját, és a kapott adatokat csakis azon célból használja fel.

III/13. Az Alapítvány vállalja a felelősséget a feldolgozott adatok kezeléséért és biztonságáért. Az adatkezelő az Alapítvány (ez azt jelenti, hogy ő határozza meg az adatfeldolgozás céljait és módját) minden személyes adat feldolgozása vonatkozásában.

III/14. A regisztrált felhasználók adatait az Alapítvány vagy közvetlen megbízottja – mint Adatkezelő - tárolhatja, és azokat statisztikai célokra összesítve szabadon felhasználhatja. A felhasználók adatait az Alapítvány közvetlen üzletszerzésre csakis azok hozzájárulásuk esetén használja fel, és harmadik fél részére semmilyen körülmények között nem adja át.

III/15. Amennyiben a Honlapon keresztül, vagy az azon feltüntetett e-mail címet használva a Résztvevő/felhasználó személyes adatokat (pl. név, cím, e-mail cím, telefonszám, faxszám) ad meg, azokat az Alapítvány kezeli és archiválja. Az adatszolgáltatás önkéntes.

III/16. Az Alapítvány kijelenti, hogy a hatályos törvények által előírt mértékig időben tájékoztatja a munkatársait és más érintett személyeket a személyes adatok Alapítvány által való feldolgozását illetően (valamint, ha ezt törvény írja elő, megszerzi a Résztvevők beleegyezését). Az Alapítvány nem továbbítja más országba a Résztvevők adatait.

III/17. Az Alapítvány a Résztvevőtől kapott, a nyújtott szolgáltatások részeként biztosított személyes adatokat csak olyan mértékben használja fel, ahogyan az feltétlenül szükséges a szolgáltatás elvégzéséhez, illetve olyan mértékben, ahogyan a Felek írásban megállapodtak a hatályos törvényekkel összhangban; a személyes adatok minden más jellegű felhasználása csak akkor lehetséges, ha a Résztvevő ebbe kifejezetten beleegyezett.

III/18. A honlap látogatója annak használatával hozzájárulását adja a fent leírtak szerint és célból történő, a látogatóra vonatkozó információk feldolgozásához.